RED RIDING WALLET from Atulyakala | Made By Atulyakala | £25.00 | BOUF
RED RIDING WALLET
Home/Design Marketplace/RED RIDING WALLET by Atulyakala
UK1 week - 2 weeks£ 2.99Europe1 week - 2 weeks£ 2.99North America1 week - 2 weeks£ 2.99Latin America1-2 working days£ 2.99Australia1 week - 2 weeks£ 2.99Asia1 week - 2 weeks£ 1.99Africa1 week - 2 weeks£ 2.99 Nuus | BM-Netwerk | Die regte produk in die regte hande op die regte tyd kan alles verander | Page 2
Jeugfokus Katalogus 2018
Posted in Interne nuusbrief
Posted on September 28, 2016 by lezjevz
Laat ‘n Ligspoor – Sonja-Marié
Posted on September 28, 2016 September 28, 2016 by lezjevz
Gee sonder onthou
Sonja-Marié Brand, LiG se kantoorkoördineerder, hou haar deesdae veral besig met ŉ “hartsprojek”. Dié projek is inderdaad propvol hart en moedig lesers aan om met “iets kleins” ŉ “reuse-verskil” in iemand se lewe te gaan maak. Vra maar kankerlyers, gevangenes en minderbevoorregte vroue. Conette le Roux het met Sonja-Marie gesels.
As jy die afgelope paar uitgawes van LiG oopmaak tref die omgee-projekte jou: 30 vroue wat met ŉ handsak en benodigdhede geseën is en ŉ projek waarin ŉ kanker-oorwinnaar wys hoe jy steeds mooi kan lyk op jou kankerpad om maar ŉ paar te noem.
Sonja-Marié Brand (32), kantoorkoördineerder vir LiG, is die dryfveer agter dié Idees met hart-projekte wat deesdae in LiG verskyn.
Sonja-Marie noem dit ŉ “hartsprojek”. “Dit gee aan soveel lidmate, selgroepe, instansies en individue idees oor hoe om iets vir iemand anders te beteken. Dit is nie groot projekte nie, dit is iets kleins wat ŉ reuse-verskil in iemand se lewe kan maak. Soos byvoorbeeld die handsak-projek – ons almal het ou handsakke, maar daar ís mense wat nie eers een het nie.”
Die Idees met hart-projek in die Oktober-uitgawe lê Sonja-Marié veral na aan die hart. Maggie King (32), ma van twee klein dogtertjies, deel hierin haar swaar pad met borskanker, maar veral hoe sy steeds mooi wou lyk na chemobehandeling en haarverlies. Maggie, wat nog altyd ŉ tulband wou dra, gee wenke om soos baie Afrika-vroue ŉ serp om jou kop te draai, hoogte met ŉ sponsie te verkry en ook nie van die grimeerkwassies te vergeet nie. Sonja-Marié het met ŉ selgroep geskakel wat geskenkpakkies gevul het met onder meer serpe sodat 50 kankerlyers hulleself mooi kan tooi, ten spyte van hulle swaarkry.
“Die Oktober-projek was vir my baie spesiaal, omdat ons ŉ kankerpad met my ma gestap het en ek ook klein kindertjies het kan ek met Maggie se pyn en seer assosieer. Ek dink die projek gaan baie kankerpasiënte help om steeds mooi te lyk en te voel,” sê Sonja-Marié.
Die volgende projek, wat in die Desember-uitgawe verskyn, is ŉ Kerskaartjie-projek met báie hart. “Wat dié projek so uniek maak is die feit dat volwasse gestremde inwoners van Sunfield Home die kaartjies met soveel liefde en omgee vir gevangenes in tronke inkleur. Die kaartjies het veel meer betekenis as net ŉ gewone Kerskaartjie wat ons in die winkels koop. My hoop is dat dit iets vir die persoon in die tronk gaan beteken. En dat hul Jesus se liefde ervaar, voel en leef … daar waar hulle is,” verduidelik Sonja-Marié.
“Net die gedagte daaraan dat ons inwoners gekies is om deel te kon wees van hierdie projek, het my weer laat dink aan ’n dogtertjie of seuntjie wat sy of haar eerste speelding gekry het. Die opgewondenheid op daardie gesiggies en die feit dat hulle iets vir iemand anders kon beteken. Hulle het hulle harte, siele en onvoorwaardelike liefde, uitgestort met die inkleur van hierdie kaartjies,” vertel Daisy Groenewald, van Sunfield Home.
Sonja-Marié dra ŉ spesiale aanhaling na aan haar hart wanneer sy oor dié projekte praat en dink: “Geseënd is hulle wat kan gee sonder om te onthou, en kan ontvang sonder om te vergeet.”
Sy sê: “Al verander ŉ projek een mens se lewe, is ek gelukkig.”
En om ander gelukkig te laat – veral haar hartsmense – is hoekom sy in die oggend uit haar bed, op ŉ plaas teen Paardeberg, opstaan. “Die glimlag op my naaste se gesig, veral as ek iets vir iemand kon beteken, maar my twee pragtige seuntjies se glimlaggies en gelukkige hartjies laat my veral blom!” Ook as sy in die aand vir haar gesin ŉ lekker bord kos op die tafel kan sit, sê sy.
“My groot passie is om die beste mamma te wees wat ek kan wees … dit is vir my ŉ leefstyl! Ek hou van bederf en om ander mense gelukkig te maak. Ek dink geluk begin by jouself, en dan kan jy dit soveel beter deel met ander,” sê Sonja-Marié.
Sonja-Marié se hart:
Haar twee seuntjies, HJ (3) en Jurgens (2) is haar hart se punte.
Haar man, Danie, is haar “veilige hawe, die persoon na die Here by wie ek rustig word en my hartsdinge deel”.
Sy is mal oor mooigoed en daarom ook ŉ effense “shopaholic”, erken sy.
Sy is ŉ familiemens.
Sy is áltyd op ŉ drafstap.
Posted on September 16, 2016 by lezjevz
Laat ‘n Ligspoor – Nkululeko
Posted on September 16, 2016 September 16, 2016 by lezjevz
Om God en jou gemeenskap te dien
As jy Nehemia Bybelinstituut se nuwe registrateur, Nkululeko Pelem, na-ure soek sal jy hom waarskynlik saam met sy drie dogtertjies vind, met musiek wat in die agtergrond speel. Maar bedags dien hy God deur sowat 700 “kerkleiers” landwyd met hulle studies te ondersteun. Conette le Roux het bietjie met hom gesels.
Wat het Michael Jackson, ŉ goeie biefstuk en ŉ stylvolle paar skoene in gemeen?
Dít alles is gunstelinge van Nkululeko Pelem (38), Nehemia Bybelinstituut (NBI), ŉ afdeling van die missionêre bedieninge by Bybel-Media, se nuwe registrateur sedert Januarie 2016.
Nkululeko, wat in Newtown buite Wellington woon, gesels meer oor homself waar hy in sy kantoor – in die Ferguson-gebou in Wellington – sit. Sy stylvolle uitrusting – netjiese punt-skoene, modieuse swart noupyp-langbroek en rooi trui – is opvallend. Sy liefde vir mooi aantrek het hy by sy pa, Sphethwe, geërf, hoor ek later.
Dit is gou duidelik dat sy werk ook by sy lys van gunstelinge gevoeg kan word.
“Mense wat my deur my werk ken dink gewoonlik ek is ŉ spraaksame ou en nie die stil ou wat ek eintlik is nie. Ek is mal daaroor om met mense te werk en my werk daag my persoonlikheid op dié manier uit. Ek geniet dit,” sê hy.
Nog ŉ rede hoekom sy werk vir hom belangrik is, is omdat sy werk hom die geleentheid gee “om God op ŉ ander manier as by die kerk te dien.”
Nkululeko is die skakel tussen die publiek en NBI, wat kursusse in kerkleierskap en bediening-ontwikkeling aanbied. Hy sorg dat meer as 700 studente regoor Suid-Afrika onder andere hulle studiemateriaal en punte ontvang. Onder hierdie studente is Bybelskole se studente wat deur NG gemeentes opgerig word as ŉ manier van uitreik na hulle gemeenskap. Dié studente is dikwels kerkleiers wat geen opleiding voorheen ontvang het nie.
Ds Christo Jonck, leraar by NG gemeente Die Oog in Kuruman, is by so ŉ gemeente. Die afgelope twee jaar bestuur hulle gemeente ŉ Bybelskool in Bathlaros, ŉ informele nedersetting buite Kuruman. Hy vertel sowat 20 pastore van klein kerke in dié omgewing koop hulle handboeke by NBI en hy hanteer die lesse se aanbieding op Saterdae. NBI help hulle om na dié kerkleiers uit te reik en hulle op ŉ sinvolle manier op te lei, sê hy.
En daarom sien Nkululeko sy werk as ŉ manier “om God én ons gemeenskappe te dien”. “Ek voel geëerd om kerkleiers te ondersteun met hulle studies omdat ek weet dat hulle God se werk in ons gemeenskappe doen,” sê hy.
Nog oor Nkululeko
Hy het drie dogtertjies Athandwe (9), Aphelele (7) en Amyoli (6).
Sy vrou, Faith, is op 28 in 2010 aan hartprobleme oorlede.
Hy is mal oor musiek.
Hy is oorspronklik van Mthatha.
Hy is besig met sy laaste semester van ŉ diploma in finansiële bestuur.
Hy droom daarvan om eendag “doktor” voor sy naam te skryf.
Brene Brown kom terug kerk toe (en ontdek Jesus huil)
Posted on May 19, 2015 August 5, 2015 by nico
10 Minute ‘well spent.’ Luister wat Brene Brown sê oor KERK, VERGIFNIS, GODSDIENS, LYDING en GETUIENIS.
Posted on May 18, 2015 by adele lombaard
Goeie Genade jy is spesiaal
Posted on July 23, 2014 July 23, 2014 by nico
Ek is opgewonde oor Ewald se bygewerkte manuskrip wat ek vandag ontvang het vir “Goeie Genade jy is spesiaal.”
Hy skryf daaroor: Ek glo dat mense eers ander mense met menswaardigheid kan hanteer as elke mens weet hoe besonders jyself en ander mense is. Die boek dien dan amper as ŉ ‘bril’ waarmee jy na ŉ seisoen van menswaardigheid kan kyk.
Hier is ‘n paar gedagtes daaroor.
Vroom of regsinnig
Posted on July 1, 2014 July 3, 2014 by nico
Die webseminaar oor Vroom of regsinnig het is pas baie netjies en prominent gepubliseer.
LitNet was rojaal in hulle toekenning van ruimte aan die boek, maar ook, soos altyd, onberispelik in hulle versorging van die stuk. Daarvoor verdien Etienne van Heerden en sy span, w.o. Gerdus Senekal, ’n groot dankie.
Hier is die skakel daarna: http://www.litnet.co.za/Article/webseminaar-vroom-of-regsinnig.
© 2018 BM-Netwerk